ຈີນ ຕັດສິນໂທດ ປະຫານຊີວິດ ພວກຄ້າ ຢາເສບຕິດ ມຽນມາ 4 ຄົນ
​ອົງການຂ່າວຊິນ​ຫົວ ກ່າ​ວ​ໃນ​ມື້ນີ້ວ່າ ຫົວໜ້າ​ແກັ່ງ ທ້າວ Naw Kham ​ແລະ​ລູກ​ນ້ອງ​ມີ​ຄວາມ​ຜິດ ​ໃນ​ຖານ​ຈີ້​ເຮືອ​ບັນທຸກ​ຈີນ 2 ລຳ ​ແລະ​ສັງຫານ​ລູກ​ເຮືອ​ .
ສານແຫ່ງນຶ່ງໃນພາກໃຕ້ຂອງຈີນ ໄດ້ຕັດສິນລົງໂທດ ປະຫານ ຊີວິດສະມາຊິກ 4 ຄົນຂອງແກັ່ງຄ້າຢາເສບຕິດມຽນມາ ທີ່ໄດ້ ລັກພາໂຕແລະສັງ ຫານລູກເຮືອຊາວຈີນ 13 ຄົນ ໃນບໍລິເວນ ສາມຫລ່ຽມຄຳ ຂອງແມ່ນໍ້າ ຂອງ ເມື່ອປີກາຍນີ້ ອົງການຂ່າວຊິນຫົວຂອງທາງການຈີນ ກ່າວໃນວັນອັງຄານມື້ນີ້ວ່າ ຫົວ ໜ້າແກັ່ງ ທ້າວ Naw Kham ແລະລູກນ້ອງອີກສາມຄົນ ໄດ້ມີຄວາມຜິດ ໃນຖານຈີ້ເຮືອບັນທຸກຂອງຈີນ 2 ລຳ ແລະສັງຫານພວກລູກເຮືອ ເຫຼົ່ານີ້ ຢູ່ໃນເຂດແດນຂອງໄທ ໃນເດືອນຕຸລາ ປີ 2011 ລາຍງານຂ່າວຍັງແຈ້ງວ່າ ສະມາຊິກແກັ່ງຄົນນຶ່ງ ໄດ້ຖືກໂຈະການປະ ຫານຊີວິດເປັນການຊົ່ວຄາວ ແລະອີກຄົນນຶ່ງຖືກຕິດຄຸກ 8 ປີ ໃນການດຳເນີນຄະດີທີ່ເມືອງ Kunming ແຂວງ Yunan ການໂຈມຕີທີ່ວ່ານີ້ໄດ້ເກີດຂື້ນ ໃນບໍລິເວນທີ່ເອີ້ນວ່າ “ສາມຫລ່ຽມຄໍາ” ຊຶ່ງເປັນຂົງເຂດທີ່ຮູ້ກັນວ່າ ເປັນບ່ອນລັກລອບຢາເສບຕິດ ທີ່ຊາຍແດນ ລາວ ມຽນມາ ແລະໄທພົບກັນ ມັນເປັນການໂຈມຕີທີ່ຮ້າຍແຮງທີ່ສຸດ ຢູ່ໃນຕ່າງປະເທດ ຕໍ່ຊາວຈີນ ໃນປະຫວັດສາດມໍ່ໆມານີ້ ເຫດການດັ່ງກ່າວນີ້ໄດ້ພາໃຫ້ຈີນມີຄວາມໂກດແຄ້ນເປັນທີ່ສຸດ ຊຶ່ງຫຼັງ ຈາກນັ້ນຈີນກໍໄດ້ເພີ້ມການລາດຕະເວນຢູ່ຕາມລຳແມ່ນໍ້າຂອງ ແລະຮຽກເຈົ້າໜ້າທີ່ການທູດຈາກໄທ ລາວ ແລະມຽນມາເຂົ້າພົບ ແກັ່ງຄ້າຢາເສບຕິດດັ່ງກ່າວມີຖານປະຕິບັດງານຢູ່ໃນລັດ Shan ທີ່ວຸ້ນ ວາຍຂອງມຽນມາ ຊຶ່ງຕິດກັບຊາຍແດນຕິດກັບຈີນນັ້ນ ສື່ມວນຊົນລັດຖະບານຈີນກ່າວວ່າ ການດຳເນີນຄະດີພວກຜູ້ຊາຍເຫລົ່າ ນີ້ ໄດ້ສີ້ນສຸດລົງໃນເດືອນກັນຍາ ຫລັງຈາກພວກເຂົາເຈົ້າຍອມຮັບສາ ລະພາບວ່າ ໄດ້ຂ້າຄົນໂດຍເຈດຕະນາ ລັກລອບຄ້າຢາເສບຕິດ ລັກ ພາໂຕແລະຈີ້ເຮືອ ລາຍງານຂ່າວແຈ້ງວ່າ ຜູ້ຕ້ອງຫາ ທັງ 6 ຄົນ ມີແຜນຈະຂໍອຸທອນ ຕໍ່ຄຳຕັດສິນດັ່ງກ່າວ